Suomen suurin raskasmetalleihin liittyvä ympäristötuho ei ole Talvivaarassa eikä edes Harjavallassa. Se on pyyhkäissyt ravut muistoiksi ja muuttanut radikaalisti kymmenien Pohjanmaan jokien kalakantaa. Ajoittain – esimerkiksi talvella 2006–2007 – se on tappanut röykkiöittäin kaloja Pohjanlahden rannikolla aina Ouluun asti. Se levittää saasteita enemmän kuin kaikki Suomen kaivokset ja teollisuus yhteensä.